

ที่ มท ๐๘๑0.6/ว  กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กุมภาพันธ์ ๒๕64

เรื่อง การจัดสรรงบประมาณเงินอุดหนุนทั่วไป โครงการสร้างหลักประกันด้านรายได้แก่ผู้สูงอายุ ประจำปีงบประมาณ พ.ศ. ๒๕๖4 งวดที่ 2 เพิ่มเติม (เดือนมีนาคม 2564)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 3682 ลงวันที่ 27 พฤศจิกายน 2563

สิ่งที่ส่งมาด้วย งบหน้ารายละเอียดการจัดสรรงบประมาณเงินอุดหนุนทั่วไป โครงการสร้างหลักประกันด้านรายได้ แก่ผู้สูงอายุ ประจำปีงบประมาณ พ.ศ. ๒๕๖4 งวดที่ 2 เพิ่มเติม (เดือนมีนาคม 2564) จำนวน ๑ ชุด

 ตามที่กรมส่งเสริมการปกครองท้องถิ่นแจ้งจัดสรรงบประมาณเงินอุดหนุนทั่วไป โครงการ สร้างหลักประกันด้านรายได้แก่ผู้สูงอายุ ประจำปีงบประมาณ พ.ศ. ๒๕๖4 งวดที่ 2 จำนวน 3 เดือน (เดือนมกราคม – มีนาคม 2564) ความละเอียดตามอ้างถึง นั้น

 กรมส่งเสริมการปกครองท้องถิ่นได้จัดสรรงบประมาณเงินอุดหนุนทั่วไป โครงการ สร้างหลักประกันด้านรายได้แก่ผู้สูงอายุ ประจำปีงบประมาณ พ.ศ. ๒๕๖4 งวดที่ 2 เพิ่มเติม (เดือนมีนาคม 2564) โดยกรมบัญชีกลางเป็นหน่วยงานที่รับผิดชอบการจ่ายเงินเบี้ยยังชีพผู้สูงอายุแทนองค์กรปกครองส่วนท้องถิ่น จึงขอให้จังหวัดแจ้งการจัดสรรงบประมาณให้องค์กรปกครองส่วนท้องถิ่นดำเนินการในส่วนที่เกี่ยวข้อง และกำชับให้จ่ายเงินเบี้ยยังชีพผู้สูงอายุ โดยถือปฏิบัติตามระเบียบกระทรวงมหาดไทยว่าด้วยหลักเกณฑ์ การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552 และที่แก้ไขเพิ่มเติม รวมถึงระเบียบกฎหมายที่เกี่ยวข้องอย่างเคร่งครัด รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ ๔๑๓1 , 4132

ผู้ประสานงาน นายพีรณัฐ ประทุมชาติภักดี